b'\n_START_ARTICLE_\nSelma Coronini\n_START_SECTION_\n\xc5\xbdivljenjepis\n_START_PARAGRAPH_\nSelma Coronini je bila asistentka avstrijske cesarice Elizabete in je poznala vse politike na avstrijskem dvoru ter vsa dogajanja v ozadju. Bila je dobra prijateljica cesarja Franca Jo\xc5\xbeefa, v tistem \xc4\x8dasu pa so kro\xc5\xbeile govorice, da sta verjetno bila celo ljubimca.  Leta 1856 se je poro\xc4\x8dila s Francem Coroninijem, ki je bil prav tako plemi\xc4\x8d in dober cesarjev prijatelj. (Njegov o\xc4\x8de, Janez Krstnik, je bil cesarjev vzgojitelj.) Selma in Franc sta se leta 1867 preselila v Gorico, ki je takrat veljala za "avstrijsko Nico", saj so tam starost ali poletja pre\xc5\xbeivljali mnogi pomembne\xc5\xbei avstrijskega cesarstva. Imela sta pet otrok: Selmo, Rudolfa, Alberta, Sofijo in Giselo. Sofija in Gisela sta zaradi zapletov z zdravjem umrli po enem in po dveh letih._NEWLINE_Selma je bila najbolj plemenito ime v Gorici, bila pa je tudi teta grofa Oskarja Christalnigga, katerega \xc5\xbeena, Lucy Christalnigg, je bila prva civilna \xc5\xbertev prve svetovne vojne na slovenskem ozemlju. Med drugim je bila Selma Coronini tudi \xc4\x8dlovekoljubka. Dve leti po prihodu v Gorico, torej leta 1869, je ustanovila Dru\xc5\xa1tvo gori\xc5\xa1kih gospa, v katerem je bila zastopana predvsem aristokracija, njegov namen pa je bila pomo\xc4\x8d revnim. Do leta 1909 je dru\xc5\xa1tvo med revne razdelilo 35 tiso\xc4\x8d kron (okrog 375 tiso\xc4\x8d evrov). Dru\xc5\xa1tvo je vsako zimo organiziralo tudi ljudsko kuhinjo za revne.'